Dis juis met die salarisrekening waar hy ’n baie gewaagde besluit geneem het. Pleks om voorsiening te maak in sy begroting vir die oordadige verhoging van staatsamptenare se salarisse waarop vroeër vanjaar ooreengekom is, het hy eenvoudig die warm patat aangegee. Die onderskeie departemente moet nou self êrens geld vandaan kry om die verhogings te kan betaal.
Ek sal graag ’n vlieg aan die muur wil wees met die volgende kabinetsvergadering. Skielik moet die ander ministers nou plan maak, en hulle gaan nie baie gelukkig wees daaroor nie. Hulle sal ’n bohaai opskop en armoede pleit in ’n poging om die probleem Tito s’n te maak. Dit sal ongetwyfeld tot ’n onderonsie lei wat gaan bepaal of Mboweni wel die ghoens en status het om die ander spul ministers op hul plek te sit.
Mboweni is geprys vir al die ander “goeie” goed wat hy gesê het – en ek stem saam oor sy opmerkings oor die onafhanklikheid van die Reserwebank. Hopelik sal hy die ander lot ook kan oortuig om nie voort te gaan met die belaglike idee van nasionalisering nie.
Met die res van sy toespraak kan ek ook nie veel fout vind nie. Ek wonder net oor die opgewondenheid as
Verder het Mboweni ook soos die meeste ander ontleders sy verwagte ekonomiese groeivooruitsigte afwaarts aangepas.